Customer Advocate in Springdale, Arkansas | Job Search, Work Resources and Tools to help people find jobs – AARP
Safelite - Springdale, Arkansas Onthou: Elektroniese Jan Taks ‘hou langnaweek’ | Netwerk24
Onthou: Elektroniese Jan Taks ‘hou langnaweek’
Deur Elvira Wood en Petrus Malherbe 12 April 2019 09:20
Die eFiling-webtuiste van die Suid-Afrikaanse Inkomstediens.
As jy nog elektronies sake met Jan Taks wil doen, beter jy dit Vrydag voor 17:00 doen.
Anders gaan jy maar moet wag tot Dinsdag voor jy weer die aanlyn dienste van die Suid-Afrikaanse Inkomstediens (SAID) sal kan gebruik.
Die SAID herinner Suid-Afrikaners vroeg Vrydagoggend dat hy dié naweek sy elektroniese dienste na ’n nuwe bediener skuif.
Die SAID het in Oktober onder skoot gekom nadat bewerings voor die Nugent-kommissie van ondersoek gemaak is dat sy eFiling-stelsel op die rand van ineenstorting is.
Die belastinggaarder het dit toe ten sterkste ontken.
Mark Kingon, waarnemende kommissaris van die SAID, het op 2 April bevestig die SAID het reeds R225 miljoen in sy nuwe efiling-stelsel belê.
“Die stelsel word reeds getoets. Ons hoop dat dit op 25 April in werking gestel gaan word,” het hy toe gesê.
Die SAID het kort daarna op 8 April aangekondig dat verskeie van sy elektroniese dienste gaan van 12 tot 16 April van lyn af wees terwyl dit na ’n nuwe platform geskuif word.
Dit sluit in die SAID se eFiling-diens, sowel as die eFiling-app en e@syFile Employer.
Die SAID se webtuiste gaan ook in dié tyd nie werk nie.
Luidens ’n verklaring is die skuif deel van die SAID se “reis na digitale transformasie” wat na verwagting ’n “verskeidenheid innoverende oplossings” gaan bied sodat die SAID makliker aan sy mandaat kan voldoen.
As jy egter dringend sake met Jan Taks moet doen, kan jy steeds in persoon opgawes indien of ander dringende sake in kantoorure by enige van die SAID se kantore gaan doen.
Meer oor: Suid-Afrikaanse Inkomstediens | Mark Kingon | Jan Taks | Belasting
Jan Taks soek nóú sy geld
235 518 dien opgawes vir belasting in op 1 dag
ZAR/AUD 10,13 (-3)
ZAR/EUR 16,51 (3)
ZAR/GBP 19,11 (7)
ZAR/USD 14,84 (10)
Gold 1491,96 (800)
Palladium 1760,11 (2284)
Platinum 887,39 (409)
Silver 17,55 (25)